અનામત નહીં આપનારી ભાજપને પાડી જ દો કહેનાર હાર્દિક પટેલ ખરેખર પાટીદાર અનામત માટે ભાજપને પાડી દેવા માગતો હોય અને ભાજપ પડી જાય તો પણ વાંધો નથી, પણ ભાજપ પડયા પછી ગુજરાતમાં કોંગ્રેસની જ સરકાર બને તે એક વતા એક જેવી સરળ બાબત છે. ભાજપ પડી જાય અને કોંગ્રેસ સત્તા મળ્યા પછી કોંગ્રેસ પણ પાટીદારોને અનામત આપી શકવાની નથી તે ખુદ હાર્દિક પણ સારી રીતે જાણે છે. એક તબ્બકે માની લઈ કે ભાજપની દાનત ખોરી છે, અને ભાજપ વિધાનસભામાં કાયદો બનાવવા માટે બીલ લાવતુ નથી, પણ બીજી તરફ કોંગ્રેસ અથવા પાસમાંથી કોંગ્રેસમાં ગયેલા અને ધારાસભ્ય થઈ ગયેલા એક પણ નેતા પાટીદાર અનામતની માગણી માટે બીલ કેમ મુકતા નથી.